[{"text_idx": "#000000", "text": "Fairmusi selle na\u0308dala albumisoovitused toovad muusikaso\u0303pradeni po\u0303nevat avastamist erinevatest z\u030canritest. Killukese pa\u0308rimusmuusikat pakub kollektiivi EHALE debu\u0308u\u0308talbum \u201cU\u0308heks\u201d, multiinstrumentalisti Arno Tamme sooloalbum \u201csoe\u201d toob kuulajateni soojad ja hubased ko\u0303lad ning Jaanus Saks x Johanna Randmanni albumilt \u201cVastandid to\u0303mbuvad\u201d leiab R&B-sugemetega eestikeelset muusikat."}, {"text_idx": "#000001", "text": "Multiinstrumentalist Arno Tamm on osalenud mitmetes kollektiivides nagu Paabel ja Estonian Voices, kuid plaan teha sooloalbumit on ku\u0308psenud aastaid. Arno Tamme sooloalbum \u201csoe\u201d na\u0308gi ilmavalgust 13. detsembril ning esitluskontserdid toimuvad jaanuaris, samas kui vanim lugu albumilt on pa\u0308rit aastast 2016."}, {"text_idx": "#000002", "text": "Arno Tamme plaadilt leiab soojasid ja hubaseid ko\u0303lasid ning teemasid, mis on isiklikud ja su\u0308damela\u0308hedased. Vahetu heliko\u0303la pakub mo\u0303nusat kuulamist erineva muusikamaitsega inimestele, kes hindavad du\u0308naamilist ja ausat esitlust. Lisaks kitarridele ja lauluha\u0308a\u0308ltele u\u0308llatab \u201csoe\u201d ka keelpillikvarteti, flo\u0308o\u0308di ning elektrikitarri partiidega. U\u0308hes loos teeb kaasa ka Tamme 7-aastane tu\u0308tar."}, {"text_idx": "#000003", "text": "2022. aasta alguses kokku tulnud kollektiiv EHALE on saanud valmis oma esimese lu\u0308hialbumi \u201cU\u0308heks\u201d. Pa\u0308rimusmuusikat viljeleva ba\u0308ndi esikalbumilt leiab kuus va\u0308ga erineva taustaga lugu. Kaks labajalavalssi on leitud arhiivisalvestitelt, kuid albumilt ei puudu ka omalooming."}, {"text_idx": "#000004", "text": "EHALE helikeelt iseloomustab uudne ma\u0308ngulisus, kuid ka traditsiooniline tantsulisus. Oma repertuaaris peab ba\u0308nd oluliseks nii kodumaise kui va\u0308lismaise folgi olemasolu, samuti va\u0308a\u0308rtustatakse tantsumuusika traditsiooni hoidmist. Kitarri ja viiulite koosko\u0303lale lisandub mahe klarnet, moodustades harmoonilise ko\u0303lapildi. Aeg-ajalt sulavad pilliha\u0308a\u0308lte asemel vo\u0303i nendega koos kokku vokaalid."}, {"text_idx": "#000006", "text": "Po\u0303hja-Tallinnast tuntud Jaanus Saks ja \u201cEesti otsib superstaari\u201d saates osalenud Johanna Randmann on koos musitseerinud juba neli aastat. U\u0308hise loominguna andsid Saks ja Randmann oktoobris va\u0308lja albumi \u201cVastandid to\u0303mbuvad\u201d, milles on tunda rahulikumat R&B-ho\u0303ngu. Saks, kes on olnud muusikamaastikul tegev juba pikka aega, soovis albumit tehes katsetada ka muid z\u030canre."}, {"text_idx": "#000007", "text": "Album \u201cVastandid to\u0303mbuvad\u201d on ta\u0308ielikult eestikeelne ning ta\u0308is positiivse energiaga muusikat."}, {"text_idx": "#000008", "text": "Fairmusi eesma\u0308rk on tuua kohalik muusika kohalikule kuulajale la\u0308hemale, misto\u0303ttu on hetkel rakenduses saadaval peaasjalikult Eesti muusika, kuid u\u0308ha rohkem lisandub ka va\u0308lismaiseid artiste. Fairmusi muusikavalik on mitmeku\u0308lgne, pakkudes sealhulgas ka nende muusikute loomingut, kes on laiemale avalikkusele tundmatud. Sel na\u0308dalal lisandunud albumite hulgas vo\u0303ib leida na\u0308iteks ka Funky Times\u2019i, Lauri-Dag Tu\u0308u\u0308ri ja Anne Adamsi loomingut."}, {"text_idx": "#000009", "text": "Fairmus on Reigo Ahvena, To\u0303nis Kivisilla, Juko-Mart Ko\u0303lari ja Kristjan Ulsti poolt loodud muusikarakendus, mille eesma\u0308rk on viia kokku kohalikud artistid ja kuulajad globaalselt, seistes samal ajal muusikute la\u0308bipaistvama tasustamise eest."}, {"text_idx": "#000011", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000014", "text": "HA\u0308A\u0308LETUS var pd_tags = new Array;pd_tags[\"11357443-src\"]=\"poll-oembed-simple\";\nMuusikaPlaneedi TOP 10 aktuaalset edetabelit (02/02) na\u0308eb siit!"}, {"text_idx": "#000015", "text": "MuusikaPlaneedi TOP 10 aktuaalset edetabelit (02/02) na\u0308eb siit!"}]